rejauldu/bengali-wikipedia huggingface dataset:
কৰ্মচারী চয়ন আয়োগ বা এসএসসি ভারত সরকার এর অধীনস্থ বিভিন্ন মন্ত্ৰণালয় ও বিভাগের কৰ্মচারী দিয়ে ভৰ্তি করা এক সংস্থা।এটি ভারত সরকারের কৰ্মচারী, জন অভিযোগ ও পেনসন মন্ত্ৰণালয়ের অধীন। এর একজন অধ্যক্ষ, দুজন সদস্য ও একজন সচিব তথা পরীক্ষা নিয়ন্ত্ৰক আছে।এর অধ্যক্ষের পদ ভারত সরকারের অতিরিক্ত সচিবের সমপৰ্যায়ের।  ১৯৬৭-৬৮ সালে লোকসভার অনুমান সমিতিতে এর ৪৭তম খতিয়ানে নিম্ন পৰ্যায়ের চাকরিতে ভৰ্তির জন্য  কৰ্মচারী চয়ন করতে আয়োগ প্ৰতিষ্ঠা করার অনুমোদন দেয়া হয়েছিল। তারপর ১৯৭৫ সালের ৪ নভেম্বর  ভারত সরকার কৰ্মচারী ও প্ৰশাসনিক সংস্কার বিভাগের অধীনস্থ সেবা আয়োগ গঠন করেছিল।  ১৯৭৭ সালের ২৬ সেপ্টেম্বর  এর নাম অধস্তন পরিষেবা কমিশন রাখা হয়।  ২১ মে ১৯৯৯ সালে কৰ্মচারী, জন অভিযোগ ও পেনসন মন্ত্ৰণালয় এর কাৰ্যকলাপ সমূহ পুন নিৰ্ধারণ করে। কৰ্মচারী চয়ন আয়োগের নতুন সংবিধান ও কাৰ্যকলাপ ১৯৯৯ সালের ১ জুন আরম্ভ হয়।  এর মুখ্য কাৰ্যালয় নতুন দিল্লীতে অবস্থিত। বৰ্তমানে এর অধ্যক্ষ ভারতীয় প্ৰশাসনিক সেবার অফিসার অসীম খুরানা।  তথ্য উৎস  বহিঃসংযোগ   স্টাফ সিলেকশন কমিশন নতুন উচ্চতায়  বিষয়শ্রেণী:ভারতের সরকারি সংস্থা বিষয়শ্রেণী:১৯৭৫-এ প্রতিষ্ঠিত সরকারি সংস্থা বিষয়শ্রেণী:ভারতের কর্মসংস্থান সংস্থা বিষয়শ্রেণী:১৯৭৫-এ দিল্লিতে প্রতিষ্ঠিত
ডান|80x80পিক্সেল| বাংলাদেশী পতাকা রশিদ হানিফ  ব্যাটিং স্টাইল  ডান হাতের ব্যাটসম্যান  বোলিং টাইপ  ডান হাতের মাঝারি ফাস্ট  টোয়েন্টি ২০  ম্যাচ  ২  রান করেছেন  ১২  ব্যাটিং গড়  ৬.০০  ১০০এস/ ৫০এস  - / -  সর্বোচ্চ স্কোর  ১০ বোলস বোল্ড  ৪৮ উইকেট  ২ বোলিং গড়  ১৯.০০ ইনিংসে ৫ উইকেট  ০ ম্যাচে ১০ উইকেট  ০ সেরা বোলিং  ১/১১  ক্যাচ / স্টাম্পিংস  - / -  - / -  আত্মপ্রকাশ: ৯ জানুয়ারী ২০০৪ শেষ উপস্থিতি: ৪ এপ্রিল ২০০৭ রশিদ হানিফ বাংলাদেশের টি-টোয়েন্টি ক্রিকেটার। তিনি সিলেটে জন্মগ্রহণ করেছিলেন এবং ২০১০ মৌসুমে সিলেট বিভাগ ক্রিকেট দলের হয়ে টি-টোয়েন্টিতে আত্মপ্রকাশ করেছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:সিলেট বিভাগের ক্রিকেটার বিষয়শ্রেণী:বাংলাদেশী ক্রিকেটার
মারিয়াচি (; ) লাতিন আমেরিকার সঙ্গীতের একটি গোত্র। কমপক্ষে উনবিংশ শতকে মেক্সিকোর পশ্চিমাংশে এর উৎপত্তি ঘটেছে। মেক্সিকোয় সঙ্গীতের এ ধারাটি ভীষণ জনপ্রিয়। অনেক মেক্সিকো সংস্কৃতি একে মারিয়েত্তি নামেও ডাকা হয়। মারিয়াচি বলতে কখনো সঙ্গীত, সঙ্গীত দল বা শুধুমাত্র একজন সঙ্গীতশিল্পীর ক্ষেত্রেও ব্যবহার করা হয়। এছাড়াও এটি মেক্সিকোর সংস্কৃতির অংশ হয়ে দাঁড়িয়েছে। এ ধারার সঙ্গীতে বেহালা, ট্রাম্পেট, গিটার, ভিহুয়েলা, গুইটারন এবং কখনোবা হার্প বাদ্যযন্ত্র ব্যবহার করা হয়ে থাকে।  মূলতঃ ব্যান্ডেই মারিয়াচি গান গাওয়া হয় ও মঞ্চে পরিবেশন করা হয়ে থাকে। এছাড়াও সেলেনা ও আলেজান্দ্রো ফার্নান্দেজের ন্যায় বিখ্যাত কণ্ঠশিল্পী একাকী মারিয়াচি সঙ্গীত স্থায়ীভাবে ধারণ ও মঞ্চে পরিবেশন করে থাকেন।  ২০১১ সালে ইউনেস্কো কর্তৃপক্ষ মেক্সিকোর আরও ছয়টি তালিকার সাথে মারিয়াচিকেও বোধগম্য সাংস্কৃতিক উপাদান হিসেবে উল্লেখ করেছে।   তথ্যসূত্র    চিত্রমালা   বিষয়শ্রেণী:মারিয়াচি বিষয়শ্রেণী:মেক্সিকান ঘরানার সঙ্গীত বিষয়শ্রেণী:স্পেনীয় শব্দ ও বাক্যাংশ বিষয়শ্রেণী:মেক্সিকোর জাতীয় প্রতীক বিষয়শ্রেণী:মেক্সিকান সঙ্গীত এনসেম্বল বিষয়শ্রেণী:মৌখিক ও স্পর্শবিহীন মানবীয় অমূল্য সম্পদের নিদর্শন
রেনসে হল উত্তর আলবেনিয়ার প্রাক্তন স্কোডার কাউন্টির গুর আই জির পৌরসভার একটি বসতি । ২০১৫ স্থানীয় সরকার সংস্কারে এটি  স্কোডার পৌরসভার অংশ হয়।  এটি শকোডর শহর থেকে ১.৫ কিমি পূর্বে অবস্থিত। এখানে ৮৬০ জন বাসিন্দা এবং ২৩৬ টি বাড়ি আছে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:শকোডারের জনবহুল স্থান বিষয়শ্রেণী:শকোডার কাউন্টির গ্রাম
বাগেলখণ্ড বা বাঘেলখণ্ড হল একটি অঞ্চল এবং মধ্য প্রদেশের ভারতের একটি পর্বতশ্রেণী যা মধ্য প্রদেশের উত্তর-পূর্বাঞ্চল এবং দক্ষিণ-পূর্ব উত্তর প্রদেশের একটি ছোট অঞ্চল জুড়ে অবস্থিত।  মধ্য প্রদেশের জেলাগুলি রেভা, সাতনা, শাহডল, সিধি, এবং উত্তর প্রদেশের সিংরৌলি এবং চিত্রকূট অন্তর্ভুক্ত রয়েছে।   বাগেলখণ্ড উত্তর ও পূর্বে ইন্দো-গাঙ্গীয় সমভূমি, পশ্চিমে বুন্দেলখন্ড এবং দক্ষিণে বিন্ধ্য রেঞ্জ দ্বারা বেষ্টিত।  বাগেলখণ্ডের বাসিন্দাদের বাঘেলি বলা হয় এবং তারা বাঘেলি ভাষা বলে যা এটিকে হিন্দি ভাষার উপভাষা হিসাবেও চিহ্নিত করা হয়। তথ্যসূত্র  বিষয়শ্রেণী:ভারতের অঞ্চল
দেমোক্রিতিয় ও এপিকুরিয় প্রকৃতির দর্শনের পার্থক্য () () হচ্ছে জার্মান দার্শনিক কার্ল মার্কসের লেখা বিশ্ববিদ্যালয়ের থিসিস। এটি তিনি ১৮৪১ সালে লিখে শেষ করেন এবং এই কাজের ফলে পিএইচডি ডিগ্রি অর্জন করেন। তার থিসিসের এডভাইজার ছিলেন তরুণ হেগেলিয়ান এবং তার ব্যক্তিগত বন্ধু  ব্রুনো বাউয়ের।, Marx's Discourse with Hegel, Palgrave Macmillan, 2012, Chapter Three. এই অভিসন্দর্ভটি পেশ করা হয়েছিল জেনা বিশ্ববিদ্যালয়ে এবং পুস্তকাকারে প্রথম প্রকাশিত হয় ১৯০২ সালে।কার্ল মার্ক্স, ডক্টরাল থিসিস, জাভেদ হুসেন সম্পাদিত, বাঙলায়ন, ঢাকা, ফেব্রুয়ারি, ২০০৮, পৃষ্ঠা-৪ ও ২০  এই গ্রন্থের প্রথম অংশে দেমোক্রিতোস ও এপিকুরোসের প্রকৃতির দর্শনের সাধারণ পার্থক্য দিয়ে অভিসন্দর্ভের বিষয় শুরু হয়েছে। এছাড়াও এই অংশে দেমোক্রিতিয় ও এপিকুরিয় পদার্থবিদ্যার সম্পর্ক নিয়ে মতামতসমূহ আলোচিত হয়েছে। দ্বিতীয় অংশে বিস্তারিতভাবে দেমোক্রিতিয় ও এপিকুরিয় পদার্থবিদ্যার পার্থক্য পাঁচটি অধ্যায়ে বর্ণিত হয়েছে।  ইয়েনা বিশ্ববিদ্যালয়ে মার্কস আগে থেকেই অনুমান করতে পেরেছিলেন যে প্রুশীয় রাজধানীর বিশ্ববিদ্যালয়ে তার থিসিসের নিরপেক্ষ মূল্যায়ন হবে না। এই কারণে তিনি থিসিস ইয়েনা বিশ্ববিদ্যালয়ে পাঠিয়ে দেন এবং ১৮৪১ সালের এপ্রিলে ডক্টরেট ডিগ্রি পান।ইয়েভগেনিয়া স্তেপানভা, কার্ল মার্কস, ন্যাশনাল বুক এজেন্সি প্রা. লি.; কলকাতা, তৃতীয় মুদ্রণ, জানুয়ারি, ২০০৯; পৃষ্ঠা ৮-৯।  তথ্যসূত্র  বহিঃসংযোগ  বাংলায় পূর্ণাঙ্গ টেকস্ট Marxists Internet Archive-এ   The text at the Marxists Internet Archive (French mirror)  বিষয়শ্রেণী:কার্ল মার্কসের বই বিষয়শ্রেণী:১৮৪১-এ প্রকাশিত বই বিষয়শ্রেণী:থিসিস
জঁ-ফ্রঁসোয়া লিয়তারএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (, উচ্চারণ: [ʒɑ̃ fʁɑ̃swa ljɔtaʁ]; ১০ আগস্ট ১৯২৪ – ২১ এপ্রিল ১৯৯৮) ছিলেন একজন ফরাসি দার্শনিক, সমাজবিজ্ঞানী ও সাহিত্যতাত্ত্বিক।  তাঁর আন্তঃবৈষয়িক প্রকরণ জ্ঞানতত্ত্ব ও যোগাযোগ, মানবদেহ, আধুনিক ও উত্তর-আধুনিক শিল্প, সাহিত্য ও সমালোচনাতত্ত্ব, সংগীত, চলচ্চিত্র, সময় ও স্মৃতি, স্থান, শহর ও ভূদৃশ্য, মহোত্তম এবং নন্দনতত্ত্ব ও রাজনীতির আন্তঃসম্পর্কের মতো বিভিন্ন বিষয় পর্যন্ত বিস্তৃত। ১৯৭০-এর দশকের পর উত্তর-আধুনিকতাবাদ বিষয়ক কাজ এবং মানবাবস্থার ওপর উত্তর-আধুনিকতার প্রভাব বিশ্লেষণের জন্য তিনি বিশেষভাবে খ্যাত। লিয়তার ছিলেন সমসাময়িক মহাদেশীয় দর্শনের অন্যতম প্রধান ব্যক্তিত্ব, ২৬টি বই ও অসংখ্য নিবন্ধের রচয়িতা। তিনি জাক দেরিদা, ফ্রঁসোয়া শাত্যলে, জঁ-পিয়ের ফেই, দমিনিক ল্যকুরের প্রতিষ্ঠিত আন্তর্জাতিক দর্শন মহাবিদ্যালয়ের একজন পরিচালক ছিলেন।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:লিউকিমিয়ায় মৃত্যু বিষয়শ্রেণী:বিনির্মাণ বিষয়শ্রেণী:মহাদেশীয় দার্শনিক বিষয়শ্রেণী:উত্তরাধুনিক তত্ত্ব বিষয়শ্রেণী:ফরাসি মার্ক্সবাদী বিষয়শ্রেণী:নারীবাদী পুরুষ বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:ফরাসি নারীবাদী লেখক
আমি কোথায় পাব তারে বাঙালি বাউল সঙ্গীতশিল্পী ও সঙ্গীত রচয়িতা গগন হরকরার লেখা একটি বাউল গান। এই গানের সুর অনুসারে রবীন্দ্রনাথ ঠাকুর এর আমার সোনার বাংলা গানটি রচনা করেন, যা বর্তমানে বাংলাদেশের জাতীয় সঙ্গীত হিসেবে স্বীকৃত।   গানের কথা  আমি কোথায় পাব তারে, আমার মনের মানুষ যে রে। হারায়ে সেই মানুষে, তার উদ্দেশে দেশ-বিদেশে- আমি দেশ-বিদেশে বেড়াই ঘুরে; কোথায় পাব তারে, আমার মনের মানুষ যে রে।।  লাগি সেই হৃদয় শশী, সদা প্রাণ হয় উদাসী, পেলে মন হতো খুশি, দিবা-নিশি দেখিতাম নয়ন ভরে। আমি প্রেমানলে মরছি জ্বলে, নিভাই কেমন করে- মরি হায়, হায় রে- ও তার বিচ্ছেদে প্রাণ কেমন করে (ও রে) দেখনা তোরা হৃদয় চিরে কোথায় পাব তারে, আমার মনের মানুষ যে রে।।  দিবো তার তুলনা কি, যার প্রেমে জগত সুখী! হেরিলে জুড়ায় আঁখি, সামান্যে কি দেখিতে পারে তারে! তারে যে দেখেছে সেই মজেছে ছাই দিয়ে সংসারে। মরি হায়, হায় রে- (ও সে) না জানি কুহক জানে অলক্ষ্যে মন চুরি করে, কটাক্ষে মন চুরি করে; কোথায় পাব তারে, আমার মনের মানুষ যে রে।।  কুল-মান সব গেলো রে! তবু না পেলাম তারে প্রেমের লেশ নাই অন্তরে, তাইতে মরি দেয় না দেখা সে রে; ও তার বসত কোথায় না জেনে তাই গগন ভেবে মরে- মরি হায়, হায় রে- (ও সে) মানুষের দিশ যদি জানিস কৃপা করে বলে দে রে, আমার সুহৃদ হয়ে বলে দে রে, ব্যথার ব্যথি হয়ে বলে দে রে; কোথায় পাব তারে, আমার মনের মানুষ যে রে।।  হারায়ে সেই মানুষে, তার উদ্দেশে দেশ-বিদেশে আমি দেশ-বিদেশে বেড়াই ঘুরে; কোথায় পাব তারে, আমার মনের মানুষ যে রে।   আরও দেখুন   আমার সোনার বাংলা  বাউল   তথ্যসূত্র   বিষয়শ্রেণী:বাংলাদেশী গান বিষয়শ্রেণী:বাংলা ভাষার গান বিষয়শ্রেণী:বাউল সঙ্গীত বিষয়শ্রেণী:রবীন্দ্রনাথ ঠাকুর বিষয়শ্রেণী:বাংলা সঙ্গীত
লিজি এনি গ্রিনিhttps://www.youtube.com/watch?v=Od7QSB0cNGs(জন্ম মে ১, ২০০৩) হলেন একজন মার্কিন অভিনেত্রী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক নিকি, রিকি, ডিকি এন্ড ডওন-এ তার চরিত্র ডওন হার্পার" হিসেবে অভিনয় করার জন্য বিশেষ ভাবে পরিচিত।  জীবন এবং অভিনয় জীবন ২০১৪ সালের ১৩ই সেপ্টেম্বর, তাকে  নিকি, রিকি, ডিকি এন্ড ডওন'' ধারাবাহিকে মূল ভূমিকায়, ডওন হার্পার চরিত্রে অভিনয় করতে দেখা যায়।  চলচ্চিত্র সমূহ + ছোট পর্দায় ভূমিকা সমূহ সাল শিরোনাম ভূমিকা মন্তব্য ২০১৪–বর্তমান নিকি, রিকি, ডিকি এন্ড ডওন ডওন হার্পার মূল ভূমিকায় ২০১৪ ডেমেজ গুডস তরুনী নিকোল ছোট পর্দার চলচ্চিত্র ২০১৪ দ্য থান্ডারম্যানস মর্গান পর্ব: "ফিবস উইল রক ইউ" ২০১৫ নিকেলোডিয়ন'স হো হো হলিডে নিজ চরিত্রে ছোট পর্দার বিশেষ ২০১৬ নিকেলোডিয়ন'স আল্টিমেট হলোউইন কাস্টিউম পার্টি নিজ চরিত্রে ছোট পর্দার চলচ্চিত্র ২০১৬ প্যারাডাইস রান নিজ চরিত্রে প্রতিযোগী ২০১৭ নিকেলোডিয়ন'স নট সো ভ্যালেন্টাইনস স্পেশাল নিজ চরিত্রে / বিভিন্ন চরিত্রে ছোট পর্দার বিশেষ ২০১৭ নিকেলোডিয়ন'স সিজলিং সামার ক্যাম্প স্পেশাল নিজ চরিত্রে ছোট পর্দার বিশেষ ২০১৭ নিকেলোডিয়ন'স আল্টিমেট হলোউইন হান্টেড হাউজ নিজ চরিত্রে / উপস্থাপিকা ছোট পর্দার বিশেষ ২০১৭ টাইনি ক্রিস্টমাস বার্কলে ছোট পর্দার চলচ্চিত্র  পুরস্কার এবং মনোনয়ন সমূহ  সাল পুরস্কার বিভাগ কাজ ফলাফল তথ্যসূত্র ২০১৬ তরুনী অভিনেত্রী ছোট পর্দার ধারাবাহিকে তরুন একদল অভিনয়শিল্পী হিসেবে অসাধারণ অভিনয়  নিকি, রিকি, ডিকি এন্ড ডওন    ২০১৬ কিডস চয়েজ অ্যাওয়ার্ডস ছোট পর্দার প্রিয় অভিনেত্রী নিকি, রিকি, ডিকি এন্ড ডওন   ২০১৭ কিডস চয়েজ অ্যাওয়ার্ডস ছোট পর্দার প্রিয় নারী তারকানিকি, রিকি, ডিকি এন্ড ডওন    তথ্যসূত্র  বহিঃসংযোগ      বিষয়শ্রেণী:মার্কিন টেলিভিশন অভিনেত্রী বিষয়শ্রেণী:২০০৩-এ জন্ম বিষয়শ্রেণী:ডালাসের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:জীবিত ব্যক্তি
__TOC__  ২৩ সেপ্টেম্বর ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উভয় একাউন্ট থেকে Allbdlivetv নামক গণমাধ্যমের নামে প্রচারণা চালানো হচ্ছে। উল্লেখ্য, ব্যবহারকারী:Allbdlivetv একাউন্টটি ইতোমধ্যে বাধাপ্রাপ্ত হয়েছে। (نقاش) عبد الله ১২:৫২, ২৩ সেপ্টেম্বর ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য   ব্যবহারকারী নাম সংক্রান্ত কারণে বাধাপ্রাপ্ত‌ হলে সাধারণত দ্বিতীয় অ্যাকাউন্ট খুলতে সমস্যা নেই তবে সেটা দিয়ে প্রচারণা চালানো বা স্প্যামিং করা যাবে না। নতুন অ্যাকাউন্টে এনিয়ে চূড়ান্ত সতর্কতা দেওয়া হয়েছে —শাকিল (আলাপ · অবদান) ১৩:০১, ২৩ সেপ্টেম্বর ২০২৩ (ইউটিসি)  পরীক্ষণের প্রয়োজন নেই। পরবর্তীতে বিজ্ঞাপনের কাজে ব্যবহার করলে বাধা দেওয়া যেতে পারে। রিয়াজ (আলাপ) ১৪:১৪, ২৬ সেপ্টেম্বর ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
বেন্টোটা ব্যাডুজে জয় লেনিন পেরেরা (জন্ম: ১৯ মে ১৯৮৭) একজন ইতালীয়  ক্রিকেটার যিনি জুলাই ২০১০ সালে ইতালিয়ান জাতীয় দলের হয়ে অভিষেক করেছিলেন। তিনি মূলতঃ শ্রীলঙ্কায় জন্মগ্রহণ করেছিলেন।Joy Perera, CricketArchive. Retrieved 21 October 2016.  ডানহাতি মিড-অর্ডার ব্যাটসম্যান পেরেরা ২০১০ সালে জার্সিতে অনুষ্ঠিত ইউরোপীয় চ্যাম্পিয়নশিপ প্রতিযোগিতায় ইতালির হয়ে অভিষেক করেছিলেন। তবে তিনটি ম্যাচ জুড়ে মাত্র আট রান করেছিলেন তিনি।Miscellaneous matches played by Joy Perera, CricketArchive. Retrieved 21 October 2016. সংযুক্ত আরব আমিরাতে অনুষ্ঠিত ২০১৩ বিশ্ব টি২০ বাছাইপর্বে পেরেরার ইতালির আটটি ম্যাচ খেলেছে।Twenty20 matches played by Joy Perera, CricketArchive. Retrieved 21 October 2016. তিনি সাত ইনিংসে ৫২ রান করেছিলেন, উগান্ডার বিপক্ষে অপরাজিত ১৮ রান ছিল তার সর্বোচ্চ স্কোর।ICC World Twenty20 Qualifier, 2013/14 - Italy / Records / Twenty20 matches / Batting and bowling averages , ESPNcricinfo. Retrieved 21 October 2016. ২০১৪ সালে সিঙ্গাপুরে অনুষ্ঠিত বিশ্বকাপের চতুর্থ বিভাগের লীগ প্রতিযোগিতার জন্য পেরেরা ইতালির লাইন আপে ফিরে এসেছিলেন, তবে কেবল একটি ম্যাচে (ওমানের বিপক্ষে) খেলেছিলেন। ২০১৫ ইউরোপিয়ান টি২০ প্রথম বিভাগ প্রতিযোগিতায় তিনি পাঁচটি খেলায় অংশ নিয়েছিলেন এবং নরওয়ের বিপক্ষে সর্বোচ্চ ২৩ রানের সাহায্যে ৫৭ রান করেছিলেন।  ২০১৯ সালের মে মাসে, নেদারল্যান্ডসে জার্মানির বিপক্ষে টুয়েন্টি২০ আন্তর্জাতিক (টি২০আই) সিরিজের জন্য তাকে ইতালির স্কোয়াডে মনোনীত করা হয়েছিল। ২৫ মে ২০১৯-এ জার্মানির বিপক্ষে তিনি ইতালির হয়ে টুয়েন্টি২০ ক্রিকেটে অভিষেক করেছিলেন। একই মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের জন্য ইতালির স্কোয়াডে তার মনোনয়ন হয়েছিল। ২০১৯ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি প্রতিযোগিতার জন্য তাকে ইতালির স্কোয়াডের অধিনায়ক মনোনীত করা হয়েছিল।   তথ্যসূত্র    বহিঃসংযোগ    ক্রিকেট সংরক্ষণাগারে প্লেয়ারের প্রোফাইল এবং পরিসংখ্যান   ইএসপিএনক্রিকইনফোতে প্লেয়ারের প্রোফাইল এবং পরিসংখ্যান  বিষয়শ্রেণী:শ্রীলঙ্কান ক্রিকেটার বিষয়শ্রেণী:ইতালীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:ইতালির টুয়েন্টি২০ আন্তর্জাতিক ক্রিকেটার
প্রবীন হরিশ জান্তে মহারাষ্ট্রবাদী গোমান্তক পার্টির একজন ভারতীয় রাজনীতিবিদ। তিনি মায়েম আসন থেকে ২০১৭ গোয়া বিধানসভা নির্বাচনের ভারতীয় জনতা পার্টির টিকেটে গোয়া বিধানসভায় নির্বাচিত হন। MEMBERSHIP OF THE LEGISLATIVE ASSEMBLY OF THE STATE OF GOAMy NetaMayem locals want weak bridge closed ২০২২ সালের গোয়া বিধানসভা নির্বাচনের আগে, তিনি বিধানসভা এবং বিজেপি থেকে পদত্যাগ করেন এবং এমজিপিতে যোগ দেন।   তার পিতা, হরিশ জান্তে, একজন মারাঠি অভিবাসী ছিলেন, যিনি গোয়া বিধানসভার সদস্যের পাশাপাশি লোকসভার সদস্যও ছিলেন।    তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:গোয়া বিধানসভার সদস্য বিষয়শ্রেণী:গোয়া বিধানসভার সদস্য ২০১৭-২০২২ বিষয়শ্রেণী:মহারাষ্ট্রবাদী গোমন্তক পার্টির রাজনীতিবিদ বিষয়শ্রেণী:গোয়ার ভারতীয় জনতা পার্টির রাজনীতিবিদ বিষয়শ্রেণী:উত্তর গোয়া জেলার ব্যক্তি
মিহরেট টপচাগিচ (জন্ম: ২১ জুন ১৯৮৮) হলেন একজন বসনীয় পেশাদার ফুটবলার, যিনি বর্তমানে লিথুয়ানীয় আ লাইগার চ্যাম্পিয়ন দল এফকে সুদুভার হয়ে একজন আক্রমণভাগের খেলোয়াড় হিসাবে খেলছেন। তিনি ১৯৯৪ সালে অস্ট্রিয়ায় ফুটবল খেলতে শুরু করেছিলেন।  পেশা ২০১৬ সালের ১৯শে জানুয়ারি তারিখে, টপচাগিচ ১৮ মাসের জন্য রাইনডর্ফ আলটাচের সাথে একটি চুক্তি স্বাক্ষর করে অস্ট্রিয়ায় ফিরে আসেন। ২০১৮ সালের গ্রীষ্মে, তিনি লিথুয়ানীয় ক্লাব এফকে সুদুভার সাথে চুক্তিবদ্ধ হন।  ক্যারিয়ার পরিসংখ্যান ক্লাব  + ক্লাব, মৌসুম এবং প্রতিযোগিতা দ্বারা উপস্থিতি এবং গোলসংখ্যাক্লাবমৌসুমলিগজাতীয় কাপলিগ কাপমহাদেশীয়অন্যান্যমোটবিভাগগোলগোলগোলগোলগোলগোলভলফবার্গার এসি২০১২–১৩অস্ট্রীয় ফুটবল বুন্দেসলিগা৩১১০২১–––৩৩১১২০১৩–১৪১৬৫২১–––১৮৬মোট৪৭১৫৪২––––––৫১১৫শাখতের কারাগান্দি২০১৪কাজাখস্তান প্রিমিয়ার লিগ২৫১০৪১–৬৩১০৩৬১৪২০১৫২৬৬১০–––২৭৬মোট৫১১৬৫১––৬৩১০৬৩২০রাইনডর্ফ আলটাচ২০১৫–১৬অস্ট্রীয় ফুটবল বুন্দেসলিগা৬০০০–––৬০রাইনডর্ফ আলটাচ ২১১০০–––১১ভলফবার্গার এসি২০১৬–১৭১৭২০০–––১৭২ক্যারিয়ার মোট১২২৩৪৯৩––৬৩১০১৩৮৩৮  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:ফুটবল ফরোয়ার্ড বিষয়শ্রেণী:রাইনডর্ফ আলটাখের খেলোয়াড় বিষয়শ্রেণী:অস্ট্রীয় ফুটবলার বিষয়শ্রেণী:কাজাখস্তানে প্রবাসী ফুটবলার বিষয়শ্রেণী:ভলফসবার্গার অ্যাথলেটিক ক্লাবের খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:অস্ট্রিয়ায় প্রবাসী ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:অস্ট্রীয় পুরুষ ফুটবলার বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:বসনীয় ফুটবলার
লেসলি আলেক্সান্ডার গেডস একজন তড়িৎ প্রকৌশলী এবং শারীরতত্ত্ববিদ।  জীবনী গেডস ১৯২১ সালের ২৪ মে স্কটল্যান্ডে জন্মগ্রহণ করেন। তিনি ম্যাকগিল বিশ্ববিদ্যালয় থেকে তড়িৎ প্রকৌশলে ব্যাচেলর্স এবং মাস্টার্স ডিগ্রি অর্জন করেন। তিনি বেলর কলেজ অব মেডিসিন থেকে শারীরতত্ত্বে পিএইচডি ডিগ্রি অর্জন করেন। তিনি ম্যাকগিলে তড়িৎ প্রকৌশল এবং নিউরফিজিওলজি এর ইন্সট্রাক্টর ছিলেন। তিনি ইউনিভার্সিটি অব টেক্সাস ডেন্টাল ব্রাঞ্চ এর শারীরতত্ত্বের অ্যাডজাঙ্কট অধ্যাপক এবং টেক্সাস এ অ্যান্ড এম ভেটেরিনারি কলেজের শারীরতত্ত্বের অ্যাডজাঙ্কট অধ্যাপক ছিলেন। তিনি বেলর কলেজ অব মেডিসিনে শারীরতত্ত্বের অধ্যাপক এবং বায়োমেডিক্যাল ইঞ্জিনিয়ারিং ডিভিশনের পরিচালক হিসেবে কাজ করেন। তিনি ১৯৭৪ সালে পারডু বিশ্ববিদ্যালয় এ যোগদান করেন। তিনি এখানে বায়োইঞ্জিনিয়ারিং এর অধ্যাপক এবং হিলেনব্র্যান্ড বায়োমেডিক্যাল ইঞ্জিনিয়ারিং সেন্টার এর পরিচালক ছিলেন। তিনি ২২টি প্যাতেন্টের অধিকারী। তিনি ১৯৮৫ সালে টরোন্টো বিশ্ববিদ্যালয়]] এ যোগদান করেন। http://ethw.org/Leslie_A._Geddes  পুরস্কার ও সম্মাননা  আইইইই ইঞ্জিনিয়ারিং ইন মেডিসিন অ্যান্ড বায়োলজি সসাইটি ক্যারিয়ার অ্যাচিভমেন্ট অ্যাওয়ার্ড, ১৯৮৬  আউটস্ট্যান্ডিং এডুকেটর অ্যাওয়ার্ড, আমেরিকান সসাইটি ফর ইঞ্জিনিয়ারিং এডুকেশন (১৯৮৯)  আইইইই এডিসন মেডেল, ১৯৯৪  ন্যাশনাল মেডেল অব টেকনোলজি অ্যান্ড ইনোভেশন, ২০০৬  সম্মানসূচক ডক্টর অব সায়েন্স, ম্যাকগিল বিশ্ববিদ্যালয়, ১৯৭১  তথ্যসূত্র  বিষয়শ্রেণী:পারডু বিশ্ববিদ্যালয়ের শিক্ষক বিষয়শ্রেণী:টরন্টো বিশ্ববিদ্যালয়ের শিক্ষক বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই এডিসন পদক বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মার্কিন যুক্তরাষ্ট্রে কানাডীয় অভিবাসী
হাত্তা () ভারতের মধ্য প্রদেশ রাজ্যের দামোহ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮২ মিটার (৯২৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হাত্তা শহরের জনসংখ্যা হল ২৮,৫০৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে হাত্তা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
হরিপদ মহাজন ( ১৯১৩ - ১৯৪২) একজন বাঙালি সশস্ত্র বিপ্লবী ও চট্টগ্রাম অস্ত্রাগার লুন্ঠনের অন্যতম সেনানী।   বিপ্লবী কর্মকাণ্ড  হরিপদ মহাজনের বাড়ি চট্টগ্রাম রাউজান উপজেলার বিনাজুড়ি গ্রামে। মাস্টারদা সূর্য সেনের আদর্শে অনুপ্রাণিত হয়ে চট্টগ্রাম যুববিদ্রোহে অংশ নেন তিনি। ১৮ এপ্রিল ১৯৩০, রাত ৯.৪৫ এ গণেশ ঘোষের সদরঘাটের বাড়ি থেকে খাকি পোষাকে তারা রওনা দেন চট্টগ্রাম অস্ত্রাগারে লুন্ঠনের উদ্দ্যেশ্যে। এই দলে ছিলেন ছয়জন বিপ্লবী। গণেশ ঘোষ, অনন্ত সিং, হিমাংশু সেন, সরোজ গুহ, হরিপদ মহাজন ও দেবপ্রসাদ গুপ্ত। এর চারদিন পর ২২ এপ্রিল জালালাবাদ পাহাড়ে ব্রিটিশ সেনার সাথে সম্মুখ যুদ্ধেও অংশ নিয়েছিলেন বিপ্লবী হরিপদ।   মৃত্যু  অস্ত্রাগার লুন্ঠন ও জালালাবাদ যুদ্ধের পর আটমাস আত্মগোপন করে থাকেন হরিপদ মহাজন ও হাঁটাপথে অমানুষিক কষ্ট করে আকিয়াব হয়ে বার্মাতে চলে যান। অনুমান করা হয় দুর্ঘটনায় মারা যান এই তরুন বিপ্লবী।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:চট্টগ্রাম জেলার বিপ্লবী বিষয়শ্রেণী:অনুশীলন সমিতি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:২০শ শতাব্দীর রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
মিহাই মাক্সিমিলিয়ান পোপা (; জন্ম: ১২ অক্টোবর ২০০০; মিহাই পোপা নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব আস্ত্রা জুর্জু এবং রোমানিয়া অনূর্ধ্ব-২৩ দলের হয়ে গোলরক্ষক হিসেবে খেলেন।  ২০২১ সালে, পোপা রোমানিয়া অনূর্ধ্ব-২৩ দলের হয়ে রোমানিয়ার বয়সভিত্তিক পর্যায়ে অভিষেক করেছেন।  প্রারম্ভিক জীবন মিহাই মাক্সিমিলিয়ান পোপা ২০০০ সালের ১২ই অক্টোবর তারিখে রোমানিয়ার কোন্সতানৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পোপা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেরিয়ে আ-এর খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ইতালিতে প্রবাসী ফুটবলার
কালা কাতো একটি কুরআনবাদী আন্দোলন যার অনুসারীরা বেশিরভাগই নাইজেরিয়ার উত্তরাঞ্চলে বসবাস করে এবং কিছু অনুসারী নাইজারে বসবাস করেন।International Religious Freedom Report 2009, state.gov, Accessed February 10, 2019 হাউসা ভাষায় কালা কাতো মানে "একজন মানুষ বলে" অর্থে ব্যবহৃত হয়, যা ইসলামের নবী মুহাম্মদ-এর মৃত্যুর পর যে সমস্ত বাণী বা হাদিস তার সাথে যুক্ত করা হয়েছে তার প্রতি ইঙ্গিত দেয়। কালা কাতো শুধুমাত্র কুরআনকে প্রামাণিক হিসেবে গ্রহণ করে এবং বিশ্বাস করে যে, যা কিছু কালা আল্লাহ নয়, যার অর্থ হাউসা ভাষায় "আল্লাহ বলেন" তা হল কালা কাতো।  সংক্ষিপ্ত বিবরণ ৬:১১৪-১১৫, ১৮:৫৪, ৪৫:২-৬, ৫৬:৭৭-৮১ এবং ৭৭:৫০ এর মতো কুরআনের আয়াতের তাফসিরের উপর ভিত্তি করে, কালা কাতো মুহাম্মদের মৃত্যুর পর বর্ণিত হাদিসের কর্তৃত্বকে প্রত্যাখ্যান করে এবং শুধুমাত্র কুরআনকেই প্রামাণিক বলে মনে করে। জারিয়া থেকে আসা কালা কাতোর একজন নেতা মাল্লাম ইসিয়াকা সালিসু বলেন যে এই দলের উদ্দেশ্য হল মুসলিম উম্মাহকে এই বিষয়ে সচেতন করা যে আল্লাহর উপাসনা করার একমাত্র উপায় হল পবিত্র কুরআনের বিধান অনুযায়ী।  কালা কাতো সম্প্রদায়ের আরও কিছু স্বতন্ত্র রীতি হলো- ইসলামিক পদ্ধতিতে জবাই না করা হলে হিমায়িত মাছ না খাওয়া, রীতিমাফিক গোসল না করা মৃত ব্যক্তির জন্য জানাজার নামাজ না পড়া বা কাফন পরানো। তারা তাদের সুন্নি সমকক্ষদের থেকে সালাত আদায়ের মাধ্যমেও আলাদা। সুন্নি পণ্ডিত আমিনু আলহাজি বালা এবং ইব্রাহিম শু'আইবু সাইদু বলেন যে, কিছু ব্যক্তি কানোর মাল্লাম সালেহ ইদ্রিসকে অনুসরণ করে কুরআনের কোনও সূরা পাঠ না করে কেবল একটি রাকাত পড়েন এবং দোয়া করেন। তারা রুকু না করে সরাসরি কিয়াম থেকে সিজদাহতে চলে যান। অন্যরা কাদুনার মাল্লাম উসমান দাঙ্গুংগু, মাল্লাম মুসা ইব্বি এবং মাল্লাম আলহাসান লামিদোকে অনুসরণ করে একাধিক রাকাত পড়েন এবং কুরআনের সূরা পাঠ করেন। তারা কিয়াম এবং সাজদার মাঝখানে রুকুও করেন।  কালা কাতো অনুসারীদের মাঝে মাঝে উত্তর নাইজেরিয়ার অন্যান্য কুরআনবাদীদের সাথে ভুল করা হয় যারা আরও শিক্ষিত, ধনী, শহুরে এবং মাইদুগুরি শহরের প্রয়াত উচ্চ আদালতের বিচারক ইসা ওসমানের ধারণা দ্বারা প্রভাবিত, যিনি পরবর্তীতে রাশাদ খালিফার ধারণা দ্বারা প্রভাবিত হয়েছিলেন। এই অন্যান্য কুরআনবাদীদের উত্তর নাইজেরিয়ার বেশিরভাগ শহরে পাওয়া যায় এবং কাদুনায় তাদের নিজস্ব মসজিদ রয়েছে।Abdul Rauf Mustapha, Sects & Social Disorder: Muslim Identities & Conflict in Northern Nigeria, James Currey, 2014, pp. 79  নাইজেরিয়ায় সুন্নি নেতারা কালা কাতোদের দমন করার জন্য সরকারের প্রতি আহ্বান জানিয়েছেন, তাদেরকে জঙ্গি হিসেবে বর্ণনা করা হয়েছে।  তথ্যসূত্র  বিষয়শ্রেণী:কুরআনবাদ